Rimpi

Rimpi ialah makanan nang diulah matan buah pisang nang dibalah dua imbah tuh dijamur. Tujuan manjamur buah pisang ialah gasan mangurangi kadar banyu buah pisang jadi rimpi kawa talawas disimpani. rimpi ini kawa langsung dimakan atawa disanga hulu lawan galapung. 

Macam-macam pisang kawa diulah rimpi. Tapi mun masih tadapat mancari pisang pagat, rimpinya karing sahari, itu nang liwar nyaman dimakan. Nang rancak tuh, lamun kada karing sahari, nyiru jarang gasan manjamur rimpi tu diandak di atas salayan, jadi pas bamasak rimpi nang satangah karing tuh kana asap dapur. Lamun isuknya hari panas, balalu rimpi dijamur pulang. Liwar nyaman jua rimpi nang pina babau latat asap.

Kitihan